|  |
| --- |
| **Soha ne adjon készpénzt a kéményseprőnek!**  |
| http://www.katasztrofavedelem.hu/images/hirkepek/index_4459.jpg?11 | **A katasztrófavédelem kéményseprő-ipari szervezete állományába tartozó kéményseprők nem kérnek és nem is vesznek át készpénzt az ügyféltől. A megrendelésre végzett munkák díját kizárólag számviteli bizonylat ellenében, átutalással lehet rendezni. A katasztrófavédelem kéményseprőjét egyértelműen azonosítja munkaruhája és szolgálati igazolványa. Az állampolgárokat arra kérjük, hogy a katasztrófavédelem kéményseprő munkatársától kérjék el igazolványát és ellenőrizzék személyazonosságát.**  |
| Július elsején Pest megye területén is a katasztrófavédelem kéményseprő-ipari szerve vette át a kéményseprési feladatokat, és július 18-a óta megkezdték a kötelező sormunkák elvégzését. A közelmúltban a központi ügyfélszolgálatra olyan bejelentés érkezett, hogy valaki vagy valakik, visszaélve az emberek jóhiszeműségével, magukat a katasztrófavédelem kéményseprőinek kiadva pénzt kérnek a munka elvégzése ellenértékeként, ezzel megkárosítva a kéménytulajdonost. **A katasztrófavédelem felhívja a lakosság figyelmét arra, hogy az alkalmazásában tevékenykedő kéményseprők nem kérnek és nem vesznek át készpénzt** az ügyféltől, erre nincs jogosultságuk.Az új szabályozással életbe lépett új típusú kéményseprés legfontosabb újdonsága, hogy **a sormunka** – azaz a **külön megrendelés nélkül**, előzetes értesítést követően, rendszeres időközönként elvégzett kéményellenőrzés és - tisztítás, valamint a négyévente elvégzendő műszaki felülvizsgálat – **ingyenes** **azon magántulajdonban lévő ingatlanhoz kapcsolódó kémények esetében**, amely ingatlanban nincs bejelentett vállalkozás, egyéni vállalkozó, civil szervezet, és a kéményseprő-ipari szerv által felajánlott **első két időpont valamelyikében sikerül elvégezni az ellenőrzést**. **A megrendelésre elvégzett feladatok ellenértékét pedig kizárólag számviteli bizonylat ellenében, vagy sárga csekken, átutalással lehet megfizetni.**A katasztrófavédelem állományába tartozó kéményseprőt egyértelműen azonosítja munkaruhája és a szolgálati igazolványa. Fontos, hogy az állampolgárok kérjék el a hozzájuk érkező szakembertől az igazolványt és ellenőrizzék személyazonosságát. A kéményseprők feladatuk végeztével a munkavégzésüket igazoló tanúsítvány kivonati példánya részeként számviteli bizonylatot és az ügyfél kérésére sárga csekket nyújtanak át. Semmilyen más fizetési módra nincs lehetőség. |

A BM OKF, Gazdasági Ellátó Központ, Kéményseprő-ipari Igazgatóhelyettesi Szervezet **Pest Megyei Ügyfélszolgálatának elérhetősége:**

**Cím:** 2045 Törökbálint, Raktárvárosi út 1. (Törökbálint, Depó Tűzoltó Örs udvara)

**Telefon:** 1818 (9,1-es menüpont)

**E-mail:** kémnysepro.pest@katved.gov.hu

**Ügyfélfogadás ideje:**

|  |  |
| --- | --- |
| Hétfő: | 8.00 - 20.00 |
| Kedd: | 8.00 - 14.00 |
| Szerda: | 8.00 - 14.00 |
| Csütörtök: | 8.00 - 14.00 |
| Péntek: | 8.00 - 14.00 |